open-index/open-wikipedia-markdown huggingface dataset:
Mao Czedun

**Mao Czedun** (, kebnenzoittud: 毛泽东; sünd. 26. tal'vku 1893, Šaošan'-külä läz Čanšad, Hunan'-agj, Cin-imperii — kol. 9. sügüz'ku 1976, Pekin, Kitai) oli kitajižen valdkundan šingotai.

## Biografii
«Sur' peramez'» oli sündnu penen Mao Ičan-manpidajan i Ven' Cimei-kodiemägan kanzha. Mao om kanzannimi, Czedun — nimi. Norembaižen oli buddizman uskojan. Okai školan opendust 13-voččes igäs i lugi kirjoid, no sid' openui koumes školas vaumitades üläopendusele. Oigendeli kirjutusid aiglehtesihe, radoi kirjištos. Openzihe Hunanin universitetas, maoizman päteoretik.

Pit'kan aigan oli Kitain kompartijan Keskuzkomitetan ezimehen (vs 1943 keväz'kun 20. päiväspäi surmhasai). Tuli tobmuden pähä Kitain rahvahanikoiden sodan vägestusiden ühteks käsknikoišpäi NSTÜ:n kaikenvuiččel abul.

## Valdkundaline ohjanduz
Mao Czedun tedištoiti Kitain Rahvahaližen Tazovaldkundan sündundas vn 1949 1. päiväl redukud Tän'an'men'-verajaspäi, oli valdkundan pämehen (27.09.1954—27.04.1959).

Valdkundan šingotai vedi severz'-se znamasižid haškuid da kampanijoid Kompartijan ezimeheks, kaikiš tetabad — agrarine reform i jügedan tegimišton šingotez, vižvoččed planad, «Sur' hüpähtuz» i «Kul'turrevolücii» (1966−1976). Tobmuden voded harakterizuihe personan kul'tal, verevil repressijoil, kudambiden polhe lajihe toižiš socialistižiš valdkundoiš eskai, pagižmata kapitalizman mail'mas.

## Kanz
Mao oli naižiš nelläšti, kuz' last oma sündnuded.

## Homaičendad


## Irdkosketused
* Matk Maon sijidme ''discoverchinatours.com''-saital.
Bolivar Simon

**Simon Bolivar** (ispanine virkand [si'mon bo'liβar], täuz' nimi ispanijan kelel: *Simón José Antonio de la Santísima Trinidad Bolívar de la Concepción y Ponte Palacios y Blanco*; sünd. 24. heinku 1783, Karakas, Venesuelan generaline kapitankund, Ispanijan imperii — kol. 17. tal'vku 1830, Santa Mart, Sur' Kolumbii) oli Ispanijan Suviamerikan kolonijoiden poles niiden sodan ripmatomudes aigan Ispanijaspäi, Suviamerikan kaikiš tutab da valatoitai sodankäsknik. Venesuelan rahvahaline Kongress andoi hänele *El Libertador*-arvnint («Päzutai») vl 1813. Oli Venesuelan sodavägiden jenaralan.

## Biografii
Simon oli sündnu elokahaze kreoliž-baskalaižhe kanzha, jäi kazvatajita aigašti. Heimolaižed oigenziba händast openumha Evropan maihe. Openui oiktust Madridas i Parižas. Vl 1805 Bolivar ajoi AÜV:oihe, kus sädi-ki planad päzutamha Ispanijan kolonijoid, kändihe abolicionizman (orjusen tühjitusen) polenpidajaks.

Simon Bolivar oli ranu nellän valdkundan prezidentaks: Venesuel (kahtenz' tazovaldkund 07.08.1813−16.07.1814 i koumanz' tazovaldkund 10.1817−24.02.1819), sid' Sur' Kolumbii (ezmäine prezident, 24.02.1819−04.05.1830), ühten aigan Bolivii (nimitadud hänen oiktastuseks, ezmäine prezident, 12.08.1825−29.12.1825) da Peru (kudenz' prezident, 17.02.1824−28.01.1827).

## Kanz
Mez' oli naižiš (1802−1803). Maria Tereza del' Toro oli Bolivaran akan kahesa kud, koli pakuižes säruläžundaspäi. Bolivar oli rehkitadud akan surmaspäi i andoi toivotust jäda akata edemba-ki, jäi lapsetoman.

## Mušt

Voib vastata muštod Bolivaras Suviamerikan äjil sijil. Bolivii-valdkund, agjad, lidnad, irdad nimitasoiš hänen oiktastuseks, saudihe äi muštpachid, Venesuelan (*[[Venesuelan bolivar|bolivar]]*) i Bolivijan (*[[boliviano]]*) rahaühtnikad.

## Homaičendad
Gai Julii Cezar'

**Gai Julii Cezar' ** ( ['ɡa:.i.ʊs 'ju:.li.ʊs 'kae̯.sar], täuz' latinine nimi *Gaius Iulius Gaii filius Gaii nepos Caesar Imperator*; sünd. 13. heinku 100 edel m.e., Rim, Riman Tazovaldkund — kol. 15. keväz'ku 44 e.m.e., sigä-žo) oli Riman Tazovaldkundan ohjandajan (*diktatoran*) vn 49 EME redukuspäi surmhasai. Amuižen Riman tutab jenaral da sodakirjutai. *Car* '-, *kesar' *-arvnimed da äjiden keliden heinkun nimi (oz., ) augotadas *Jul*-, *Julii*- i *Cezar' *- kanzannimišpäi.

Ohjandai oli sündnu amuižhe patricijoiden kanzha. Mäni rimalaižiden radnikusiden kaikedme pordhidme. Vspäi 58 EME oli ühtnenu Gallan sodha enamba 8 vot, sen satuseks sur'kulu territorii Britanijaspäi Šveicarijhasai tegihe Riman Tazovaldkundan palaks.

Mez' oli naižiš koumašti, Julija-tütär oli sündnu. Kirjuti ičeze Gai Oktavii-plemännikad poigaks da jäti hänele perandan koume nelländest. Julii Cezar' oli riktud komplotan naprindan aigan.

## Homaičendad
Vikram

**Vikram**, todesine nimi om **Kennedi Džon Viktor** (, *விக்ரம்*, , , *Vikram*; sünd. 17. sulaku 1966, Madras, Tamil Nadu, Indii) om indijalaine akt'or, prodüser, pajatai da dubläžan akt'or.

## Biografii
Vikram om sündnu Madras-lidnha, Džon Al'bert Viktor-akt'oran da Radžešarin kanzha.

Vspäi 1992 om nainu, Šailadža om hänen ak. Heil om üks' tütär da üks' poig: Akšita-tütär da Dhruv-poig.

## Valitud fil'mografii akt'oraks
* «*Setu*» (1999) — Setu
* «*Džemini*» (2002) — Džemini
* «*Ezitatan poig*» (2003) — Čithan
* «*Noid*» (2005) — Ramanudžam (Ambi / Remo / Annijan)
* «*Kanthasvami*» (2009) — Kanthasvami
* «*Pahatuk*» (2010, hindi) — Dev Pratap Šarma
* «*Demon*» (2010, tamilan kel') — Viraija
* «*Jumalan tütär*» (2011) — Krišna
* «*Devid*» (2013, hindi) — Devid
* «*Devid*» (2013, tamilan kel') — Devid / Kirukku Santa
* «*Minä*» (2015) — Lingesan «Li»

## Homaičendad


## Irdkosketused
* 
*
Napoleon I Bonapart

**Napoleon I Bonapart** ( — oficialine nimi vhesai 1796,  [napɔleɔ̃ bɔnapaʁt]; sünd. 15. eloku 1769, Ajaččo, Korsik, Francii — kol. 5. semendku 1821, Longvud, Ph. Jelenan sar', Britanine imperii) oli francijalaine sodamez' da politine lider, sodadiktator, Francijan imperator (18.05.1804 — 6.04.1814, 20.03 — 22.06.1815), pani nügüdläižen Francijan valdkundan alusid. Ühten aigan oli Italijan kunigahan (1805−1814), Šveicarijan konfederacijan mediatoran (1803−1813) da Reinan konfederacijan protektoran (1806−1813).

## Biografii da ohjastuz
Vozil 1784−1785 Napoleon openui Parižan sodaškolas artilleristaks. Služi Francijan armijas, i vl 1796 panihe händast armijan jenaralaks da Italižen kampanijan pämeheks. Vodel 1797 se lopihe satusekahašti Francijan i Bonapartan täht, ühten aigan hän propagandirui ičeze sodasatusid lehtesiden kal't. Vn 1798 oli pandud Francijan tazovaldkundan Angližen armijan päkäsknikan, i Francijan sodaväged tegiba avantürine matk Egiptha. Vn 1799 kül'mkus Bonapart sädi kumaidust valdkundas, kändihe Francijan üks'päižeks ohjandajaks.

Matkan Venämaha jäl'ghe Bonapartan sodaväged tirpiba surt vajagut. Pätajan Rahvahiden Toran aigan (vn 1813 reduku) läz Läipcigad Napoleon tirpi kilad, hänen imperii čihozi. Vn 1814 keväz'kus Venäman da Prussijan koalicii tuli Parižha. Jäl'ghetulii — Lüdovik XVIII-kunigaz, oti valdištint Burbonoiden restavracijan aigan.

## Ohjastusen znamoičend
Napoleonan ohjastusen päjäl'guz om valdkundan sauvond, ei ole sodamatkad, ned vaiše abutiba levitada uzid mel'pidegid. Käskused oliba kodificiruidud ühtheze ezmäižen kerdan Rimalaižen imperijan aigaspäi, nügüd'aigaine openduz da sijaline administracii, ičezkaluišton oiktused i tazooiktuz Evropadme augotadas sil aigalpäi. Francijan valdkundbankan aluz om pandud vl 1800.

## Kanz
Oli naižiš kaks' kerdad. Üks' poig sündui kahtendes naimiželos, toižed kaks' poigad oliba illegitimižil.

## Homaičendad
Hamasaki Ajumi

**Ajumi Hamasaki** ( *Hamasaki Ajumi*, ; sünd. 2. reduku, 1978, Fukuok, Japonii) om japonine pajatai, aktris, model', kargadai da prodüser.

## Biografii
Ajumi om sündnu Fukuok-lidnha. Tat läksi kanzaspäi Ajumin kaks'voččes igäs, mam radoi kaikenaigašti, i baboi kazvati tütrentütärt.

Neižne okai keskškolad i ajoi Tokioho modelinkar'jerad ecmäs. Napri olda modelikš, edestada spektakliden rolid, no tirpi ozatomuzid. Pajataškanzi hip hop-stiliš i sai tetabut. Hänen äjad kompozicijad kävutasoiš reklamrolikoiš.

## Kanz
Pajatai oli lähtnu mehele kaks' kerdad. Nügüd'aigan (vl 2017) om mužikata. Hänel ei ole lapsid tähäsai.

## Diskografii
* 1999 — A Song for ×× (*Pajo ××-n täht*)
* 1999 — Loveppears (*Armastuz otase*)
* 2000 — Duty (*Velguz*)
* 2002 — I Am... (*Olen...*)
* 2002 — Rainbow (*Jumalanbembel' *)
* 2004 — My Story (*Minun sanutez*)
* 2006 — (Miss)understood (*(Miss)el'genzi*)
* 2006 — Secret (*Peituz*)
* 2008 — Guilty (*Värnik*)
* 2009 — Next Level (*Jäl'ghine tazopind*)
* 2010 — Rock 'n' Roll Circus (*Cirk-rok-n-roll*)
* 2010 — Love Songs (*Armastuzpajod*)
* 2012 — Party Queen (*Praznikehtan kunigaznaine*)
* 2013 — Love Again (*Armastuz möst*)
* 2014 — Colours (*Mujud*)
* 2015 — A Onea.you
* 2016 — M(a)de in Japan (*Om tehtud Japonijas*)

## Homaičendad


## Irdkosketused
* Oficialižed lehtpoled ''avex.jp''-saital. 
* Ajumi Hamasaki — Instagram.
Čerčill' Uinston

**Uinston Čerčill' ** (täuz' nimi anglijan kelel: *Sir Winston Leonard Spencer-Churchill* ['ʧɜːʧɪl]; sünd. 30. kül'mku 1874, Vudstok, Anglii, Sur' Britanii — kol. 24. viluku 1965, Kensington, London, Anglii, Sur' Britanii) oli britanine valdkundmez'.

## Biografii
Uinston oli sündnu Blenheiman pert'kulhu, Rendol'f Genri Spenser Čerčill'-lordan i hänen Dženni Čerčill'-ledin kanzha. Tat oli tetaban politikanmehen, mam oli elokahan amerikalaižen biznesmenan tütren.

Kändihe Herrou-školan pästnikan, vll 1893−1894 openui Kunigahan sodaškolas. Edel 1904 vot i vozil 1924−1964 Uinston Čerčill' oli Konservativižen partijan ühtnijan, sen lideran-ki vll 1940−1955. Radoi sodalehtezmeheks lähtendan erindha jäl'ghe. Kirjuti kirjoid anglijan i francijan kelil kaiken elon aigan, literaturižen Nobelän premijan laureat (1953). Sädi enamba 500 voikuvid.

## Valdkundaline radnikoičend
Britanižen armijan polknik, služi kavalerijas vll 1895−1900 i 1915−1916. Suren Britanijan parlamentan ühtnii (alakodi — Kundoiden kodi, 1900−1964). Vozil 1908−1929 i 1939−1955 oli ranu ühten aigan Suren Britanijan ministrištos, sidä kesken päministran kaks' strokud (1940−1945, 1951−1955) da kaičendministran (1940−1945, 1951−1952).

## Kanz
Uinston Čerčill' oli naižiš üks'jäižen kerdan vspäi 1908 elon pitte, Klementina Ogilvi Spenser Čerčill'-baroness (1885−1977) oli hänen ak. Sünduiba naimiželos: Rendol'f-poig (1911−1968) da nell' tütärt — Diana (1909−1963), Sara (aktris, 1914−1982), Marigol'd (sünd. 1918) i Meri (1922−2014).

## Homaičendad
Mahatma Gandi

**Mahatma Gandi**, todesine da täuz' nimi om **Mohandas Karamčand «Mahatma» Gandi** (, ,  ['moːɦənd̪aːs 'kərəmtʃənd̪ 'ɡaːnd̪ʱi]; sünd. 2. reduku 1869, Porbandar, Bombein prezidentkund (nüg. Gudžarat-štat), Britanine Indii — kol. 30. viluku 1948, N'ju Deli, Deli, Indii) oli likundan Indijan ripmatomudes ezinenas Britanižes Indijas, indijalaine valdkundaline da kundaline šingotai. Hänen «satjagraha»-filosofii valatoiti kožundvajehtusiden polenpidajihe: kucui boikotiruida britanižid tavaroid, aluzkundoid da käskusid.

## Biografii
Tuleban aigan kundaline šingotai openzihe Londonas, sai juristan opendust. Vozil 1921−1934 oli Indižen rahvahaližen kongressan ezimehen, sid' läksi sišpäi erižmel'žusiden tagut. Indii sai ripmatomut vides kus edel Gandin pölištust.

Mahatma Gandi koli rikondan järgnaprindan rezul'tataks, kaumad ei ole olmas. Gandin sündundpäiv (2. reduku) om rahvahaline praznik Indijas, oigendase mail'mas-ki kuti ÜRO:n Rahvahidenkeskeine päiv väged vaste (vspäi 2007). Mahatma Gandin portret om Indijan rupijan kaikil banknotoil.

Sai «Mahatma»-nimen (znamoičeb «korgedhengeline» sanskrital) Suviafrikan oldes vl 1914.

## Kanz
Oli naižiš, nell' poigad sünduihe. Politikanmehiden tutab Gandi-kanz ei ole heim, no Mahatma i Indira Gandi tegiba tundmust.

## Homaičendad
Čon Džihun

**Čon Džihun** (; sünd. 25. heinku 1982, Sosan, Čhunčhon Namdo-agj, vai Seul, Suvikorei) om Korejan pajatai, prodüser da akt'or. Tobjimalaz om tetab anglijankel'ženke **Rein**-psevdonimanke ( «vihm»).

## Biografii
Čon om sündnu Sosan-lidnha. Vozil 1999−2000 Rein oli «FanClub»-gruppan solistan. Hän augoti solišt kar'jerad lähtendan gruppaspäi jäl'ghe.

Vspäi 2017 om nainu, Kim Te Hi om hänen ak, aktris. Heil om üks' tütär.

## Diskografii
* 2002 — Bad Guy (*Paha priha*)
* 2003 — Rain 2 (*Rein 2*)
* 2004 — It's Raining (*Vihmub*)
* 2006 — Rain's World (*Reinan mail'm*)
* 2006 — Eternal Rain (*Kaikenaigaine Rein*)
* 2008 — Rainism (*Reinizm*)
* 2014 — Rain Effect (*Reinan effekt*)

## Fil'mografii
* «*[[Täuz' pert' (TV-serial)|Täuz' pert']]*» (2004) — Li Jun Dze
* «*Olen kiborg, nece om hüvä*» (2006) — Li Sun
* «*Spidi-avtovoibištelii*» (2008) — Tejo Togokan
* «*Nindzä-rikoi*» (2009) — Raizo
* «*R2B: Pördumine bazannoks*» (2012) — Dzün Te Jon-kapitan
* «*Minun armastusen neičukaine*» (2014) — Li Hön Vok
* «*Princ*» (2014) — Mark

## Homaičendad


## Irdkosketused
* Čon Džihun:an oficialine sait (''raincompany.co.kr''). 
* Rein — Instagram.
* 
*
Mel'dünu meletomašti

**«Mel'dünu meletomašti»** () om italine kinokomedii. Se läksi ekranoile vl 1981. Režissör — Kastellano i Pipolo. Prodüser — Mario Čekki Gori da Vittorio Čekki Gori. Muzikankirjutai — Bruno Zambrini.

## Rolid
* *Barnaba* — Adriano Čelentano
* *Kristina-princess* — Ornella Muti
* *Gustavo-kunigaz* — Adol'fo Čeli
* *Betsi* — Milla Sannoner
* *Gustavon sekretar' * — Enzo Garinei

## Homaičendad


## Irdkosketused
* Informacii fil'mas da fotogalerei ''celentano.ru''-saital. 
* Fil'm ''synchronkartei.com''-saital. 
* Fil'm ''moviemeter.com''-saital. 
* Fil'm ''themoviedb.com''-saital.
Napoleon (znamoičendad)

**Napoleon** voib znamoita:
* Napoleon I Bonapart (1769−1821) — Francijan jenaral da imperator (1804−1814, 1815).
* Napoleon III (1808−1873) — Francijan ezmäine prezident (Kahtenz' tazovaldkund, 1848−1852) da Francijan imperator (Kahtenz' imperii, 1852−1870).
* Napoleon-tort (venälaine variant) — maged recept.
Hanna Akšaje

**Akšaje Hanna** (, ; sünd. 28. keväz'ku 1975, Bombei, Maharaštr, Indii) om indine akt'or. Vändab hindikel'židen fil'miden rolid tobjimalaz.

## Biografii
Akšaje om sündnu Mumbai-lidnha, Vinod-akt'oran i politikanmehen da hänen ezmäižen Gitandžali-akan kanzha. Openui Bombein rahvahidenkeskeižes školas. Rahul-veik om Akšajel, hän radab akt'oran mugažo.

Mez' zavodi fil'miden akt'oran kar'jerad vl 1997, «*Valdkundan röun*»-fil'man rol' toi hänele satust.

## Valitud fil'mografii
* «*Gimalajiden poig*» (1997) — Abhei Hanna (debüt, üks'jäine fil'm Vinod-tatanke akt'oraks)
* «*Valdkundan röun*» (1997) — kahtenz' Dharamvir Singh Bhan-leitnant
* «*Armastusen käraudused*» (1997) — Rohit Malhotra / Toni Braganza
* «*Toiženke modonke*» (1998) — Vidžai
* «*Armastusen ritmad*» (1999) — Manav Mehta
* «*Südäikeran taht*» (2001) — Siddharth «Sid» Sinha
* «*Tedad minun peitust*» (2002) — Karan Malhotra
* «*Ristituiden pahad tegod*» (2002) — Radž Gojal
* «*Kontrol'jono: Kargil*» (2003) — Balvan Singh-leitnant
* «*Kobu*» (2004) — Džai A. Čand
* «*Saiceremonijan päiv*» (2006) — Aman Mehra
* «*Hüväd päiväd armastuz*» (2007) — Šiven Dungarpur
* «*Gandi, minun tat*» (2008) — Harilal Gandi
* «*Voibištelend*» (2008) — Radživ Singh
* «*Te satusennoks*» (2009) — Šekhar Giriradž
* «*Manitusen kunigaz*» (2010) — Aatiš Kapur
* «*Deli Safari*» (2012) — Aleks (änetoitab)
* «*Ambund*» (2016) — Rahul «Vagah» Kabiradž
* «*Mam*» (2017) — Mettju Frensis
* «*Päministr statjan mödhe*» (2019) — Sandžaja Baru
* «*Jaguz 375*» (2019) — Tarun Saludža
* «*Sab Kušal Mangal*» (2020) — Baba Bhandari

## Homaičendad


## Irdkosketused
* 
*
The Shinee World

**«The Shinee World»** om SHINee-muzikgruppan ezmäine korejankel'ne studioal'bom, kudamb om pästtud vl 2008. Sil-žo vodel pästtihe al'bomad tošti **«Amigo»**-nimenke. *A.Mi.Go* om korejankel'žen frazan lühenduz: *Areumdaun Minyeorueljoahamyeon Gosaenghanda (아름다운 미녀를 좋아하면 고생한다)* znamoičeb «Linned mokitas, kuiži oled mel'dünu čomaha neiččehe».

## Pajoiden nimikirjutez

## Homaičendad


## Irdkosketused
* Muzikgruppan oficialine sait (''shinee.smtown.com'').
Komuro Tecuja

**Tecuja Komuro** (, ; sünd. 27 kül'mku 1958, Fučü, Tokio, Japonii) om japonalaine muzikankirjutai, pajatai da prodüser.

## Diskografii
* 1989 — *Digitalian is Eating Breakfast* (Digitalaine söb murgint)
* 1990 — *Psychic Entertainment Sound* (Kulundan psihine edheotand)
* 1992 — *Hit Factory* (Parahimiden pajoiden fabrik)
* 2003 — *Piano Voice: TK Piano Works* (Fortepjanon än': TK:n fortepjanon sädused)
* 2008 — *Far Eastern Wind – Winter* (Edahaižen Päivnouzman tullei – Tal'v)
* 2008 — *Far Eastern Wind – Spring* (Edahaižen Päivnouzman tullei – Keväz')
* 2008 — *Far Eastern Wind – Summer* (Edahaižen Päivnouzman tullei – Keza)
* 2008 — *Far Eastern Wind – Autumn* (Edahaižen Päivnouzman tullei – Sügüz')
* 2011 — *Digitalian is Eating Breakfast 2* (Digitalaine söb murgint 2)
* 2013 — *Digitalian is Eating Breakfast 3* (Digitalaine söb murgint 3)
* 2014 — *EDM Tokyo* (EDM Tokio)
* 2017 — *Jobs #1* (Radod nomer 1)

## Homaičendad


## Irdkosketused
* Oficialižed lehtpoled ''avex.jp''-saital. 
* Tecuja Komuro — Instagram.
Ranaut Kangana

**Kangana Ranaut** (mugažo anglijan kelel, virktas [kəŋɡənaː raːɳoːʈʰ]; ; sünd. 23. keväz'ku 1987, Bhambl, Mandi-ümbrik, Himačal Pradeš-štat, Indii) om indine aktris. Edestab rolid hindikel'žiš fil'miš tobjimalaz.

## Biografii
Tuleban aigan aktris sündui Amardip-biznesmenan i Aša-opendajan kanzha, kahteks lapseks koumespäi. Kangana kazvoi ičeze rodun erižpertiš Bhambl-lidnudes. Openui Čandigarhan DAV-školas, sädi kodvid modas lapsessai. Tahtoi käta lekarikš, no sai kilt školtestas i kuz'kümnevoččen ajeli Delihe elämižhe.

Model'agentused homaičiba neiččen čomut, i Kangana vastsi severzid-se taričendoid. Kazvatajad oliba toižen kar'jeran vasthapäi päiči edesižes openduses, ka neižne «jäi sädamižen voimusita» (hänen sanoiden mödhe) i ühtni *Asmita Theatrep*-truppha, sai opendust teatran Arvind Gaur-režissöral. Debütirui vl 2004 «Armastan sindai, boss»-fil'mas. Jäl'geližed fil'mad oliba satusekahad kommertižikš.

## Valitud fil'mografii
* «*Ganster*» (2006) — Simran
* «*Ned kurod...*» (2006) — Sana Azim
* «*Šakalaka Bum Bum*» (2007) — Ruhi
* «*Elo sures lidnas*» (2007) — Neha
* «*Toden ecmäs*» (2008, tamilan kelel) — Shenbaga
* «*Olend modan plenas*» (2008) — Shonali Gudžral
* «*Ala kadota toivod*» (2009) — Pudža
* «*Zmeid*» (2010) — Džina Grover
* «*Ühten kerdan Mumbaiš*» (2010) — Rehana
* «*Vänd*» (2011) — Sija Agnihotri
* «*Kaksitadud bobuštuz*» (2011) — Kija
* «*Tanun da Manun sai*» (2011) — Tanudža «Tanu» Trivedi
* «*Ohjastamatoi*» (2012) — Nikita
* «*Krriš 3*» (2013) — Kaja
* «*Kuningaznaine*» / «*Avaiten mirud*» (2014) — Rani Mehra
* «*Armastan Ut Vot*» (2015) — Tikku Verma
* «*Rangun*» (2017) — Džulia
* «*Manikarnika: Džhansin kunigaznaine*» (2019) — Džhansin rani

## Homaičendad


## Irdkosketused
* Kangana Ranautan oficialine sait (''officialkanganaranaut.com''). 
* 
*
Lev (fil'm)

**«Lev»** () om vn 2016 avstraline, amerikaine da britanine dramfil'm Indijas. Ezmäine ozutez oli Sures Britanijas vn 2017 20. päiväl vilukud, Venämas — ühtes kus sen jäl'ghe (16. uhoku 2017).

## Rolid
* *Saru Braierli* — Dev Patel
* *Nor' Saru Braierli* — Sanni Pavar
* *Lüsi* — Runi Mara
* *S'ju Braierli, Sarun emindam* — Nikol' Kidman
* *Džon Braierli, Sarun ižindam* — Devid Venham
* *Guddu Han, Sarun vell' * — Abhišek Bharate
* *Mantoš Braierli, Sarun vellindam* — Divijan Ladva
* *Nor' Mantoš* — Kešav Jadhav
* *Kamla Munši, Sarun mam* — Prijanka Bose
* *Sarodž Sud* — Dipti Naval
* *Nur* — Tanništha Čatterdži
* *Rama* — Navazuddin Siddikui

## Homaičendad


## Irdkosketused
* «Lev»-fil'man oficialine sait (''lionmovie.com''). 
* 
*
Malini Hema

**Hema Malini Čakravarti** (mugažo anglijan kelel; , ; sünd. 16. reduku 1948, Ammankudi (Orathanadu), Tamil Nadu, Indii) om indijalaine aktris, režissör, prodüser, kargadai da politikanmez'.

## Biografii
Hema om sündnu Ammankudi-külähä (Tamil Nadu-štat).

Vspäi 2004 Hema Malini om Indijan rahvahaližen partijan ühtnijaks, vll 2010−2011 radoi sen generaližen sekretarin.

## Kanz
Vspäi 1979 aktris om lähtnu mehele, Dharmendra om hänen mužik, akt'or. Aktris om emindamaks Dharmendran kahtele poigale da tütrele ühtendes naindaspäi. Hema sünduti kaks' tütärt: Eša-tütär (om sündnu vl 1981) da Ahana-tütär. Tütred jätktas maman radod, ratas aktrisoin mugažo.

## Valitud fil'mografii aktrisaks
* «*Džonni, minun nimi*» (1970) — Rekha
* «*[[Zita da Gita]]*» (1972) — Zita / Gita
* «*Dharmatma*» (1975) — Rešma
* «*[[Aznoičend da käskusišt]]*» (1975) — Basanti
* «*Koumešorpuine*» (1978) — Šital Verma
* «*Mö — sinun toiv*» (1979) — Ramkali
* «*Lämoine jonuz*» (1980) — Sima
* «*[[Ali Baba da 40 razbainikad]]*» (1980) — Mardžina
* «*Kriminalan mail'm*» (1984) — Nafisa Khatun
* «*[[Vir da Zara]]*» (2004) — Maati
* «*Tat*» (2006) — Šobhna Kapur

## Homaičendad


## Irdkosketused
* Hema Malini — Instagram.
* 
*
Galena (pajatai)

**Galena** (mugažo bolgarijan kelel), todesine nimi om **Galina Vičeva Genčeva** (; sünd. 21. semendku 1985, Smädovo, Bolgarii) om bolgarijalaine popfolkpajatai.

## Biografii
Galina om sündnu Smädovo-lidnha.

Vspäi 2008 Galin om hänen mužik. Vl 2009 Galena tegihe mamaks, Stefan-poig om sündnu, vl 2017 Aleksandr-poig om sündnu, hän pühäti hänele «Mωρό μου (Бебето ми)»-pajod.

## Diskografii
* 2006 — Галена
* 2008 — След 12
* 2010 — Официално забранен
* 2011 — Аз
* 2015 — Кой

## Homaičendad


## Irdkosketused
* Galena — Facebook.
* Galena — Instagram.
Linkol'n Avraam

**Avraam Linkol'n ** ( ['eɪbrəhæm 'lɪŋkən]; sünd. 12. uhoku 1809, Hodženvill, Kentukki, AÜV — kol. 15. sulaku 1865, Vašington-lidn, Kolumbijan federaline ümbrik, AÜV) oli amerikalaine valdkundan šingotai, AÜV:oiden 16. prezident vn 1861 keväz'kuspäi rikondhasai (ezmäine riktud prezident). Hän oli ezmäižen prezidentan Tazovaldkundan partijaspäi.

## Biografii
Avraam oli ranu mecančapajaks, advokataks. Linkol'n oli orjusen levigandmišt vaste uzihe territorijoihe, i hänen tulend tobmudele vedi Konfederacijan sädandale. Rahvahanikoiden soda zavodihe i jäihe kaik Linkol'nan prezidentižusen voded.

Sodan lopindan jäl'ghe ehti edestada amerikaižen Suven rekonstrukcijan planad. Linkol'nan prezidentižel strokul Ezmäine transkontinentaline raudte sauvoškanzihe (1862—1869) valdkundan keskusespäi Kalifornii-štathasai. Vl 1862 Gomsted-akt om vahvištadud valdkundaližiden umiden möndas rahvahale AÜV:oiden päivlaskmas, se tuli väghe vspäi 1863 i programad jätksihe vhesai 1986. Saudihe ut banksistemad.

## Mušt
Linkol'nan jäl'ghe Ühtenzoittud Valdkundad šingotaškanzihe teravas i kändihe mail'man ižandusen lideraks. Memorial Vašington-lidnas om pühätadud Linkol'nale kuti ühtele nelläs valdkundan prezidentaspäi, kudambad märhapaniba sen šingotest. Om kaikiš navedijoiden prezidentoiden keskes Amerikas tähäsai, hot' ičeze strokun aigan lujas kritikuihe Linkol'nan tegendoid.

## Kanz
Avraam Linkol'n oli naižiš, nell' poigad sünduihe.

## Homaičendad
Saldat (fil'm, 2011)

**«Saldat»** () om vn 2011 amerikaine draman fil'm toračomamahton žanras. Satusetoi kommertižikš suren büdžetan tagut.

## Süžet
Kaks' vellest, Tom i Brendan, sportatas ühtnemha toračomamahton turniras. Elon süd veiba heid neche, i kaik ted tagaz oma čaptud — policii pidazoitab Tommid dezertiruindan Irakaspäi tagut toran jäl'ghe, Brendan sab rahalahjad i se päzutab hänen pehert bankrotnendaspäi. Ühtnend finaltoraha ladib vellid keskneze.

## Rolid
* *Brendan Konlon* — Džoel Edgerton
* *Tommi Riordan (Konlon)* — Tom Hardi
* *Peddi Konlon* — Nik Nolti
* *Tess Konlon, Brendanan ak* — Džennifer Morrison
* *Frenk Kampana* — Frenk Grillo
* *Koba* — Kurt Engl
* *Mark Bredford* — Džeik Maklaflin
* *Fenroi* — Fernando Čien
* *Den Teilor* — Noa Emmerih
* *Kolt Boid* — Maksimiliano Ernandes

## Kacu mugažo
* Velled (fil'm, 2015) — Bollivudan remeik
* Saldat (fil'm, 2015) — Venäman remeik

## Homaičendad
Žanna d'Ark

**Žanna d'Ark ** ( [ʒan daʁk]; sünd. 6. viluku 1412, Domremi, Francijan kunigahuz — kol. 30. semendku 1431, Ruan, Normandii), *Orleanalaine neižne*-psevdonimanke (), oli Francijan rahvahaline vägelaine, francižiden sodavägiden üks' käsknikoišpäi Sadavoččen sodan aigan.

## Sodaradmine
Sadavozne soda mäni Anglijad vaste, Pariž oli anastadud, kunigaz pageni Francijan suvhe. Ani kuti Jumal oigenzi neidišt, i Šarl'-dofin (tuleban aigan Karl VII-kunigaz) pani Žannad sodakäsknikaks. Saldatad oliba ülenpäiš oigetud Jumalal neiččespäi da heitiba anglijalašt ümbärdust tarbhaižes Orlean-lidnaspäi nelläs päiväs (se azjtego om lidnan jogavozne praznik tähäsai). Sil aigalpäi Žannan armii vägesti kaikel sijal, i kahtes kus Šarl'-dofin kändihe Francijan Karl VII-kunigahaks.

Karlan vencastusen jäl'ghe Žanna ühtni Parižan (vn 1429 sügüz'ku) i La Šariten (kül'mku) satusetomihe blokadoihe, hänen rol' niiden aigan poleni tanhalaižiden uskod Žannas. Vn 1430 zavodindas d'Ark kerazi ičetahtnikoiden joukud i oigenzihe joudutada Kompjen'-lidnad burginjonoiden (burgundijalaižiden) blokadaspäi. Neižne putui burgundijalaižile plenha, hö oliba Anglijan poles sil aigal i andoihe Žannad anglijalaižile, miččed sudiba da paloiba händast pažagal jeretikaks.

Žannan armijan vägestused i kunigahan anglijalaižišpäi illegitimižuz tegiba Francijan ripmatomuden kaičendan päsüks. Vl 1453 Sadavozne soda lopihe, i Francii-valdkund ühtištui möst.

## Mušt
Vl 1456 vedihe toštmižprocessan da todestihe Žannan hüvän nimen. Katoline jumalankodikund kanonizirui händast vodel 1920. Pühän Žannan kuva om läz kaikuččes katoližes Francijan jumalanpertiš.

## Homaičendad
Gitler Adol'f

**Adol'f Gitler**, mugoi oli todesine nimi sündundan aigaspäi ( ['adɔlf 'hɪtlɐ]; sünd. 20. sulakun 1889, Ranshofen-külä, nüg. Braunau am Inn-lidnan pala, Üläavstrii, Avstrijan da Mad'jaranman imperii — kol. 30. sulakun 1945, Berlin, Saksanma), oli Saksanman kancler vspäi 1933 ičtazrikondhasai, nacistižen Germanijan fürer («lider») vll 1934−1945.

Služi Germanijan imperijan, sid' Veimaran Tazovaldkundan sodavägiš, ühtni Ezmäižhe mail'man sodaha Bavarijan armijan saldataks (1914−1920) jäugvägiden jefreitoran arvonke. Vozil 1921−1945 oli Nacional-socialistižen Saksanman radnikoiden partijan ezinenas (füreran). Vl 1926 pästi «Minun borcuind»-kirjad.

Tuli tobmudehe valičendoiden Saksanman parlamentha rezul'tataks, hänen partii vägesti niiden aigan vl 1930 i vl 1932 (kahtišti). Sid' Gitler da hänen partijan ühtnijad heitihe kaikid ičeze vastustajid i sauvoihe ohjandusen totalitarišt sistemad. Se oli käskusid vaste, statjoid kävutades, i rahvahan enambusen pid'oitelendanke. Rahvahan erased kundad (čiganad, evrejalaižed da tž.) jäihe civiližita oiktusita, jäl'ghe likvidiruihe heid. Gitler zavodi territorijoiden anastusid, vn 1938 keväz'kus tegi Avstrijan anšlüsad. Vl 1939 lond Pol'šanmaha zavodi Toišt mail'man sodad. Vozil 1941−1945 Gitler ühtni sodaha NSTÜ:st vaste kuti ülembaine päkäsknik.

Üks' sizar oli Gitleral. Adol'fan närituznimi oli *Vol'f* («händikaz») lapsessai i radon aigan tedištelendas. Oli civiližes naimiželos Eva Braunanke, lapsid ei olend. Oli mahapandud Magdeburgha, vl 1970 hibj oli polttud, tuhk heittihe tulleidme.

## Homaičendad
Čingishan

**Čingishan** vai **Čingiz-han** (mong.:  *Чингис хаан / Çingis hán* [t͡ʃʰiŋɡɪs xa:ŋ]; *Čingiz* — «röunatoman meren kartte käsknik»), nimi sündundan jäl'ghe oli Temudžin (mong. *Тэмүжин*; sünd läz 1155 vai 1162 vot, Delün-Boldok-mec Onon-jogen alangištos, Mongolii — kol. 25. eloku 1227, Si Sä-car'kund, nüg. Kitain keskuz) oli mongolijalaine sodapämez', Mongolijan imperijan alsenpanii da ezmäine imperator.

## Biografii
Temudžin oli sündnu Esugei-bagaturan da hänen Oelun-akan pereheze. Tat koziči ühesavottušt prihad kümnevoččenke Borte-neičeiženke i sil-žo vodel koli. Temudžin Esugein kanznikoidenke elihe golläs i varaižihe vihanikoid. Priha kändihe täuz'kaznudeks i oti Borte-neičešt akaks. Toižiden andmusiden mödhe, hän eli Borte-neičeižen kanzas naindhasai, opendusetoman, sikš miše ei olend kirjkel't kalaidajal rahvahal.

Vozil 1184−1206 Temudžin otli vägestusid susedheimoiden päle. Mongolii oli ühtištudud vn 1206 keväden kurultajaspäi, tedotihe Temudžinad kagan:aks (ülembaine arvnimi) da nimitihe Čingishanaks. Zavodihe sodamatkoid Sibirin rahvahid vaste (1207−1211).

## Sodamatkad
Vl 1213 mongolad — raccastajad heboil — alištiba Pohjoižen Kitain territorijoid pidust' Kitain surt seinäd. Keskuzazijan valdkundad alištuiba vll 1218−1220. Čingishan pani imperijan Karakorum-pälidnad vl 1220.

Vl 1221 Čingishan ühtni sodamatkha Indijan pohjoižedme. Vozil 1222−1223 mongoližed sodaväged oliba männuded Kavkazas päliči läz Derbentad da tuliba Venän territorijha, kus vägestiba venälaižid da poloucid, no saiba kilt toraten bulgarijalaižidenke. Mongolijan sodavägiden jädud elegiš ristitud pörziba Keskuzazijha, sid' tegiba londad Kitaihe möst (1225−1227, Si Sä-car'kund).

## Kanz
Čingishanal nell' akad oli olmas. Kaik oli sündutadud kahesa poigad da viž tütärt. Ezmäižen Borte-akan koumanz' Ugedei-poig kändihe hanan jäl'ghetulijaks.

## Homaičendad
Bhosle Aša

**Aša Bhosle**, neiččel kanzannimi oli **Mangeškar** (, , ; sünd. 8. sügüz'ku 1933, Sangli, Britanine Indii) om indijalaine pajatai da muzikanvändai. Hän om kaikiš znamasižembiš muzikanvändajišpäi mail'mas. Kuz'kümnes vodes Aša Bhosle vändi 13 tuhad pajoid, kudambid kävutihe änetoitamha tuhoid fil'mid. Edestab hindi-kelel tobjimalaz, om pajoid Indijan i mail'man läz kaks'kümnel toižel kelel.

## Biografii
Aša om sündnu Sangli-lidnha (nüg. Maharaštr-štatas), Dinanath Mangeškar-akt'oran da pajatajan i hänen Ševanti-akan kanzha. Lata-sizar', Mina-sizar' da Uša-sizar' oma Ašal, hö oma pajatajad mugažo.

## Kanz
Naine oli lähtnu mehele kaks' kerdad. Nügüd'aigan (vl 2017) om leskiak. Aša sünduti kaht poigad da üht tütärt: Hemant-poig (koli vl 2015), Varša-tütär (oli sündnu vl 1956 — koli vl 2012), Anand-poig.

## Valitud pajoiden nimikirjutez
* «*[[420-ižand]]*» (1955) — «*Mudh Mudh Ke Na Dekh*»
* «*Mindai kuctas Džoker*» (1970) — «*Ang Lag Jaa Balma*»
* «*[[Zita da Gita]]*» (1972) — «*O Saathi Chal*» (duetal Kišor Kumaranke), «*Zindagi Hai Khel*»
* «*[[Pidestunu aznoičend]]*» (1973) — «*Chakku Chhuriyan Tej Kara Lo*», «*Dil Jalon Ka Dil Jala Ke*»
* «*Džulija*» (1975) — «*Saancha Naam Tera*»
* «*Voz'aig *» (1975) — «*Mere Ishq Mein*»
* «*Mafijan pämez' *» (1978) — «*Yeh Mera Dil*»
* «*Mel'dünu kunigaz*» (1993) — «*Dil Mane Jise Wohi Apna*»
* «*[[Vargastamatoi neičeine]]*» (1995) — «*Zara Sa Jhoom Loon Main*»
* «*Ilopä*» (1995) — «*Rangeela Re*»
* «*[[Meletoi südäikera]]*» (1997) — «*Le Gayi*»
* «*Sanu, miše armastad!*» (2000) — «*Janeman Janeman*»
* «*Vellen ecmäs*» (2000) — «*Aankh Milaoongi*»
* «*Armastusen ritmad*» (2000) — «*Kahin Aag Lage*»
* «*Johtutesed*» (2001) — «*Jab Dil Miley*»
* «*Kaimdai mez' *» (2002) — «*Chori Pe Chori*»
* «*Kompanii*» (2002) — «*Khallas*» (originaline versii i remiks)
* «*Laki. Sättumatoi aig armastada*» (2005) — «*Lucky Lips*» (originalversii i remiks)
* «*Begum Džaan*» (2017) — «*Prem Mein Tohre*»

## Mel'hetartujad faktad
* Vaumištada sömäd om hänen navedii rad.

## Homaičendad


## Irdkosketused
* Aša Bhosle — Tvitter.
Fukujama Masaharu

**Masaharu Fukujama** (, ; sünd. 6. uhoku 1969, Nagasaki, Japonii) om japonijalaine pajatai, muzikankirjutai da akt'or.

## Biografii
Masaharu om sündnu Nagasaki-lidnha.

Vspäi 2015 om nainu, Kazue Fukiiši om hänen ak, aktris. Nügüd'aigan (vl 2017) hän kandab ezmäšt last.

## Diskografii
* 1990 — Dengon (伝言, *Paginad*)
* 1991 — Lion (*Lev*)
* 1991 — Bros. (*Velled*)
* 1992 — Boots (*Čibletad*)
* 1993 — Calling (*Kucmuz*)
* 1994 — On and On (*Edemba da edemba*)
* 1998 — Sing a Song (*Pajata pajod*)
* 2001 — F
* 2006 — 5 Nen Mono (5年モ, *Viž tošt vot*)
* 2009 — Zankyō (残響, *Kajaduz*)
* 2014 — Human (*Ristit*)

## Valitud fil'mografii
* «*Galileo*» (2007, 2013) — Manabu Jukava
* «*Doraemon: Nobita da uz' terasine armii „Suugikahad angelad“*» (2011) — Mijabiaki Fukujama (änetoitab)
* «*Rurouni Kenšin: Sur' lämoipalo Kiotos*» (2014) — Hiko Seidzuro
* «*Rurouni Kenšin: legendan lop*» (2014) — Hiko Seidzuro
* «*Sensacii!*» (2016) — Šizuka Mijakonojdzo
* «*Armastusen pajo*» (2016, TV-serial) — Kohei Kamiširo
* «*Koumanz' rikoi*» (2017) — Tomoaki Sigemori
* «*Ragaind*» (2017) — Jamura-detektiv

## Homaičendad


## Irdkosketused
* Masaharu Fukujaman oficialine sait (''fukuyamamasaharu.com'').    
* 
*
Reni (pajatai)

**Reni Aleksandrova Gaitandžijeva** (, ; sünd. 29. semendku 1969, Pleven, Bolgarii) om bolgarine da serbine popfolkpajatai.

## Biografii
Reni om sündnu Pleven-lidnha.

Renil om kaks' poigad: Boris-poig da Asparuh-poig (om sündnu vl 2009). Mehelusen zavodindan jäl'ghe Reni sirdi Tel' Avivha, vl 2016 pereh sirdi Bolgarijha.

## Diskografii
### Bolgarijankel'žed al'bomad
* 1998 — Искам те
* 1999 — Като птица
* 2001 — Влюбих се опасно
* 2003 — Какво е обич
* 2004 — Искай ме
* 2007 — Виж ме
* 2012 — Нека няма край

### Serbijankel'žed al'bomad
* 1999 — Reni 1999
* 2001 — Reni 2001
* 2003 — Reni 2003
* 2008 — Опа, опа

## Homaičendad


## Irdkosketused
* Reni:n oficialine sait (''renistar.com'').
Karl Sur'

**Karl I Sur' ** (, vepsän kirjamil *Šarleman*,  vai *Karolus Magnus*, ; sünd. 2. sulaku 742/747 vai 748, L'jež, Frankoiden kunigahuz — kol. 28. viluku 814, Ahen (nüg. Saksanmas), Karolingoiden imperii, om mahapandud siš-žo) oli frankoiden kunigaz (vspäi 768), Bavarijan gercog (vspäi 788) da Pühän Rimalaižen imperijan Päivlaskman imperator (vspäi 800 surmhasai).

Mez' ühtenzoiti Päivlaskmaižen i Keskuzližen Evropan tobmad palad Keskaigan zavodindas ezmäižen kerdan Rimalaižen imperijan lanktendan jäl'ghe. Karolingoiden imperijan (800−887) alusenpanii, «Evropan tat» (*Pater Europae*), leviganzi hristanuskondad anastadud maiš. Karlan ohjandusen aig pani Karolingan udessündutamižen alust. Mainitase «Sureks» hänen elon kirjutadud purtkiš völ. Ezmäine ristit Karolingoiden dinastijaspäi, se om nimitadud hänen mödhe.

## Biografii
Karl I Sur' oli Pipin Lühüdan i Bertrada Laonalaižen vanhembaks poigaks. Kändihe kunigahaks tatan surman jäl'ghe. Eziauguižešti ohjandi Karloman-vellenke. Vspäi 771 valdoiči üks'päin i jätksi Pipin Lühüdan politikad papkundan polhe, kaiči hristanuskondan jumalankodikundad ičeze valdkundas i lähižiš maiš. Anasti Langobardan kunigahust (oli Italijan territorijal), tegi hätkid sodoid mavroid vaste islamižes Ispanijas. Saksan sodoiden aigan frankad hristianiziruiba sijaližid eläjid, kävutaden repressijoid-ki: surmičendad, ristitišton sirdandad.

Vl 800 Karl Sur' sai enamba tobmut, konz Leo III-papa vencasti händast «rimalaižiden imperatoraks» Riman Pühän Petran bazilikjumalanpertiš Raštvoiden aigan.

## Kanz
Karl Sur' oli naidud kuz' kerdad, eriganziba vai akad koliba, da koume naložnicad-sudaruškad. Ühthemänho kahesa poigad da üks'toštkümne tütärt oliba sündnuded. Lüdovik I-poig oli hänen jäl'ghetulijan kut üks'jäine jänu elegiš legitimine poig tatan surman aigale.

## Homaičendad
Džitendra

**Džitendra** (, ), todesine nimi om **Ravi Kapur** (; sünd. 7. sulaku 1942, Amritsar, Pendžab, Indii), om Bollivudan indijalaine akt'or da prodüser.

## Biografii
Ravi om sündnu Amritsar-lidnha, Amanath i Krišna Kapuran kanzha, hö pidiba bižuterijan biznesad. Openui Siddhartan kolledžas. Tuli kinotehmižhe bižuterijan laukan möjaspäi V. Šantaram-režissöran taričendad mödhe edestamha Sandhja Šantaram-aktrisan dublöran rolid. Ezini enamba mi 200 fil'miden pähengeks.

Džitendral om ičeze «Balaji Telefilms»-kompanii. «Bollivudan hüppii Džek» kändihe närituznimeks hänen energižiden karguiden tagut.

## Kanz
Om nainu, Šobha om hänen ak. Heil üks' tütär da üks' poig oma olmas: Ekta-tütär (om sündnu vl 1975) da Tušar-poig (om sündnu vl 1976). Poig jätktab tatan radod, radab akt'oran mugažo. Tähäsai om Laksšija-poiganpoig.

## Valitud fil'mografii
* «*Kivine poem*» (1964) — Vidžai
* «*Velg*» (1967) — Gopal Kišan Pandi (Agent nomer 116)
* «*Elon matk*» (1969) — Mohan
* «*Hüväšt'jätand*» (1974) — Sudhakar
* «*Unohtadud ak*» (1975) — Brindaban-doktor
* «*Naine-kü*» (1976) — Nag (mez')
* «*Armastusen igähine sarn*» (1977) — Vir Singh
* «*Mö — sinun toiv*» (1979) — Anand-lekar'
* «*Toiv*» (1980) — Dipak
* «*Samrat*» / «*Kuld bongusespäi*» (1982) — Radžu
* «*Rohked mez' *» (1983) — Ravi
* «*Lahj*» (1984) — Rambabu
* «*Radimii laps' *» (1987) — Anand
* «*Elo velgha*» (1994) — Sitaram
* «*Haigajiden mel'dünuziden aig*» (1995) — Madanlal Malhotra
* «*Mi-se sigä*» (2003) — Karanan tat

## Homaičendad


## Irdkosketused
* 
*
Morandi Džanni

**Džanni Morandi** (), todesine nimi om **Džan Luidži Morandi** (; sünd. 11 tal'vku 1944, Mongidoro, Italii) om italijalaine pajatai da akt'or.

## Biografii
Džanni om sündnu Mongidoro-lidnha.

Vl 1970 ühtni Evrovizii-konkursha Amsterdamas, ezini «*Occhi di ragazza*»-pajonke, oti koumetoštkümnent sijad. Vl 1972 pajatai ühtni ezmäižen kerdan Sanremon muzikfestivalihe «*La mia nemica amatissima*»-pajonke.

## Kanz
Džanni oli nainu. Hänel nell' lapsed oma olmas: Serena-tütär (1967), Marianna-tütär (om sündnu vl 1969), Marko-poig (om sündnu vl 1974). Tähäsai om Pavel-tütrenpoig (om sündnu vl 1995) da Džon-tütrenpoig (om sündnu vl 2001), Leonard-poiganpoig da Džeims-poiganpoig (vellesed-kaks'jaižed) da Tomas-poiganpoig (om sündnu vl 2009).

## Diskografii
### Al'bomad

## Mel'hetartujad faktad
* Hän om «Bologna Football Club 1909»-futbolkluban himokaclijan.

## Homaičendad


## Irdkosketused
* Džanni Morandi:n oficialine sait (''morandimania.it''). 
* Džanni Morandi — Instagram.
Elizavet I

**Elizavet I** (; sünd. 7. sügüz'ku 1533, Grinvič, Anglijan kunigahuz — kol. 24. keväz'ku 1603, Ričmond (London), Anglijan kunigahuz) oli Anglijan i Irlandijan kunigaznaine vs 1558 kül'mkun 17. päiväspäi surmhasai.

Tuli valdištmele Marija I-sizaren jäl'ghe. Elizavetan I toižed nimed oma *Kunigaznaine-neižne* (angl. *The Virgin Queen*), *Hüvä Bess-kunigaznaine* (angl. *Good Queen Bess*) vai *Gloriana*. Anglijan Genrih VIII-kunigahan da hänen kahtenden Anna Bolein-akan noremb tütär, nimitihe Genrihan maman (Elizavet Jorkalaine) oiktastuseks. Jäl'gmäine Tüdoroiden dinastijaspäi, lapsid ei olend. Jäl'gmäižen valdan mödhe, Jakov I, Šotlandijan Marija Stüart-kunigaznaižen poig, kändihe Elizavetan I jäl'ghetulijaks da ezmäižeks Stüartad-dinastijaspäi.

Ičeze ohjandusen aigan Elizavet tegi venod politikad, vedi sidä varunmujandonke päzutamha rahvahanikoiden sodad da ridoid susedoidenke. Oli protestantizman polenpidajan, no laski katoližen-ki jumalankodikundan olendad. Abuti šingotadas draman teatrale. Anglijan kunigaznaižen tobmuz ei olend absolütižeks, parlamentan ühtnijad i Peitol'ne Nevondkund valatoitiba händast.

Sikš ku kul'tur šingotaškanzihe (Šekspir, Marlou, Bekon) da Anglii sai tobmut valdmeril Ispanijan sijas (Vägevan Armadan murenduz, Dreik-merimatkadai, Ost-Indijan kompanii), ka Elizavetan Ezmäižen ohjandusen aig kucuse «Anglijan kuldasižeks igäks». Vl 1587 Pohjoižamerikan ezmäižen anglijalaižen eländpunktan aluz om pandud.

## Homaičendad
Kotk (znamoičendad)

**Kotk** voib znamoita:
* Kotk vai Orl — järed lind Habukaižed-sugukundaspäi.
* Kotk () — lidn da municipaline kund Suomenman suves.
Suleiman I

**Suleiman I Čomakulu** vai **Suleiman Kanuni** (  *Süleymân-ı evvel*; nüg. , *Kanunî Sultan Süleyman* vai *Muhteşem Süleyman*; sünd. 6. kül'mku 1494, Trabzon, Osmanan imperii — kol. 6. sügüz'ku 1566, läz Sigetvar-lidnust, Mad'jaranman kunigahuz, Osmanan imperii) oli Osmanan imperijan 10nz' sultan, ohjanzi vn 1520 sügüz'kun 22. päiväspäi surmhasai. Om kaikiš tutabamb Osmanoiden dinastijaspäi.

## Sodamatkad
Suleiman Ezmäine tuli valdištmele 26-voččel i jätksi ičeze Selim I-tatan sodoid. Kaik tegi 13 sodamatkoid. Kaikenaigaižed sodad Mad'jaranmas augotihe hänen londoišpäi. Voz' voden jäl'ghe Läheližen Päivnouzmman da Pohjoižen Afrikan ogibalad territorijad kändihe Osmanan imperijan vassaloikš.

Anastandan onetomad naprindad oliba Bavarijas, Čehijas, Venän territorijal, Mal'tan sarel. Sur'kulu laivišt laski anastada äjid sarid Keskmeren päivnouzmas, otta Rusttad mert portugalijalaižil lühüdaks aigaks.

## Personaline elo
Suleiman I oli tiran, borcui korrupcijanke, no sauvoi školoid-ki, kirjuti runoid, oli mel'dünu juvelirtöihe.

Nell' naložnicad oli sultanal. Koume heišpäi sündutiba sultanale kibukahid poigid, kudambad koliba vagahaižil völ. Naind sädihe vaiše ühtenke — navedijoidenke Hürrem-naložnicanke, tetab Roksolana-nimenke Evropas. Viž poigad da üks' tütär sabustiba täuz'igäižut, heišpäi kaik päiči ühtes poigas oliba Hürreman lapsikš.

Üks' Roksolanan poigišpäi kändihe tatan jäl'ghetulijaks — Selim II.

## Homaičendad
Oktavian August

**Oktavian August** (, surman jäl'ghe *Divus Augustus*), nimi sündundan jäl'ghe oli **Gai Oktavii Furin** (latin. *Gaius Octavius Thurinus*; sünd. 23. sügüz'ku 63 edel m.e., Rim, Riman Tazovaldkund — kol. 19. eloku 14 m.e., Nol-lidn (nüg. läz Napolid), Rimalaine imperii), oli ühtištudud Rimalaižen imperijan sädai da sen ezmäine imperator (vspäi 27 edel m.e. surmhasai), ezmäine videspäi ohjandai Julijoiden-Klavdijoiden dinastijaspäi, sen alusenpanii.

Vl 44 edel m.e. tegihe Gai Julii Cezarin poigindamaks hänen jäl'gmäižen valdan mödhe, edel sidä-ki oli heimoiš, vunukahan plemännikan. Tuli tobmudehe sodoiden rezul'tataks ičeze vastustajid vaste. Vozil 27-23 edel m.e. keskenzi äjid valdoiktusid ičeleze da sädi «principat» imperatoran kul'tanke (oz., elokun nimi kändihe *august:aks*), sen aigan Riman Senatan valatoitand politižhe eloho poleni. Augustan ohjandusen aigan Riman territorii leviganzi da mülüti Ispanijan, Egiptan, Iudejan, Galatijan territorijoid, Reinan i Dunain randoid. Ižandusen šingotez, sodareform, provincijoiden otand kävutamižhe vedihe irdpolišt politikad hüvihe satusihe.

Vl 2 edel m.e. sai *Tatanman tat*-arvnimen (). Jäl'ghetulii — Tiberii Cezar' August, Oktavianan poigindam. Oli nainu koumen kerdan, üks'jäine Julija Vanhemb-tütär sündui kahtes akaspäi.

## Homaičendad
Jenaral (fil'm, 1992)

**«Jenaral»** () om vn 1992 venämalaine istorine fil'm Toižen mail'man sodan polhe. Se om Igor' Nikolajevan jäl'gmäine fil'm režissöraks.

NSTÜ:n armijan Aleksandr Gorbatov-jenaralan biografii om pandud fil'man süžetaks. Starinoičese nevondkundaližen oficeran järgeližes tragižes ozahudes: armii, sid' türmadand i lager', reabilitacii, armii möst.

## Rolid
* *Gorbatov-jenaral* — Vladimir Gostühin
* *Nina Aleksandrovna, Gorbatovan ak* — Irina Akulova
* *Mehlis* — Aleksei Žarkov
* *[[Pasternak Boris|Boris Pasternak]]* — Aleksandr Hočinskii
* *[[Georgii Žukov|Žukov-maršal]]* — Vladimir Men'šov
* *Timošenko-maršal* — Igor' Šapovalov
* *[[Konstantin Rokossovskii|Rokossovskii-maršal]]* — Evgenii Karel'skih
* *Gurtijev-jenaral* — Vasilii Popov
* *Tat'jana Jur'jevna, Ušakovan leskiak* — Svetlana Konovalova
* *[[Hruščov Nikita|Nikita Hruščov]]* — Vladimir Romanovskii
* *Lübov' Sergejevna* — Marina Gavrilko

## Homaičendad
Lundgren Dol'f

**Dol'f Lundgren** (), todesine nimi om **Hans Lundgren** (; sünd. 3. kül'mku 1957, Stokhol'm, Ročinma) om AÜV:oiden akt'or augotižlibundanke Ročinmaspäi, mugažo režissör, scenarist, prodüser da toračomamahtoiden mastar.

## Biografii
Hans om sündnu Stokhol'm-lidnan Spang-rajonha (), Karlan i Brigittan Lundgreniden kanzha. Tat-inžener radoi ekonomistal Ročinman ohjastuses, mam oli verhiden keliden školopendajan. Školan jäl'ghe služi Ročinman merisodavägiš, openui himijan tehnologijad Stokhol'mas, sid' Sidneiš (Avstralii).

Vl 1983 Lundgren sirdi AÜV:oihe opendamha da elämhä, siš kinoakt'oran kar'jer tuli paremba himijan tedomehen radod. Ühtni enamba mi vižkümnes fil'mas akt'oraks. Eläb Ispanijan erižpertiš i Londonas.

## Kanz
Dol'f oli nainu vozil 1994−2011, juvelirtegesiden Anett Kviberg-dizainer oli hänen ak. Nügüd'aigan (vl 2017) om naimatoi. Dol'fal om kaks' tütärt: Ida da Greta.

## Valitud rolid kinos
* «*Nägu rikondha*» (1985) — Venc
* «*Rokki 4*» (1985) — nevondkundaline Ivan Drago-boks'or
* «*Mail'man valdoičijad*» (1987) — Hi-Man
* «*Universaline saldat*» (1992) — Endrü Skott-seržant / GR13
* «*Džonni-mnemonik*» (1995) — Karl Honig (pühäpaginik irdoil)
* «*Mehanik*» (2005) — Nikolai  Čerenko
* «*Universaline saldat: Udessündutamine*» (2009) — Endrü Skott-seržant
* «*Varukaz koncert*» (2009) — Džo
* «*[[Pid'oitelematomad]]*» (2010) — Gunnar Jensen
* «*[[Pid'oitelematomad 2]]*» (2012) — Gunnar Jensen
* «*Universaline saldat: Aznoičendan päiv*» (2012) — Endrü Skott
* «*[[Pid'oitelematomad 3]]*» (2014) — Gunnar Jensen
* «*Nol*» (2016, TV-serial) — Kovar
* «*Krid 2*» / «*Krid: Rokkin jäl'guz*» (2018) — Ivan Drago
* «*Nell' čuhundust*» (vai «*Jügedan ön tulend*», 2019) — Maikl Anderson
* «*[[Pid'oitelematomad 4]]*» (2023) — Gunnar Jensen

## Mel'hetartui fakt
* Mahtab kirjutada da pagišta ročin i anglijan kelil, petusidenke völ koumel kelel: saksan, francijan, ispanijan kelil, vähän völ kahtel kelel: italijan i japonan kelil.

## Homaičendad


## Irdkosketused
* Dol'f Lundgrenan oficialine sait (''dolphlundgren.com''). 
* 
*
Kir II Sur'

**Kir II Sur' ** (amuižpers.: 𐎤𐎢𐎽𐎢𐏁 *Kūruš*, nüg.  *Kūrosh*, aram.: *Kwrš*,  *Kiros*,  *Koresh*; sünd. läz 593 vot edel m.e., Anšan-lidn, Persii — kol. 530 e.m.e. Jaksart-jogen randpolel) oli Ahemenidoiden valdkundan (se-žo Ezmäine Persijan imperii) alusenpanii da ezmäine ohjandai (vspäi 559 EME surmhasai). Ezmäi Pasargad, sid' Suzi da Vavilon kändiba sen pälidnoikš.

## Ohjanduzmahtuz
Tulendan tobmudele jäl'ghe Kir kävuti Midijan vasthalibundad da anasti sidä vozil 553−550 EME, muga Persijan valdkund oli ühtenzoittud (läz Iran nügüdläižiš röunoiš). Kir II oti valdkundan tobmuden strukturad Midijaspäi, oli heimoiš sen ohjastajidenke, Midijan Ekbatanu-pälidn kävutihe Kiran kezaližeks rezidencijaks. Vodele 547 EME Anatolijan pol'sar' alištui Kirale. Vl 539 EME sodamatk Vavilonan car'kundha toi satust. Lopuks, imperii leviganzi Indan randoišpäi Livijhasai, car' koli-ki sodamatkas.

Vajehti Kambis I-tatad tobmuden ohjandusenno.

## Kanz
Kassandane (567−537) oli hänen akan, sünduti kaks' tütärt da kaks' poigad, üks' heišpäi Kambis II kändihe Kir-carin jäl'ghetulijan valdištmel.

## Znamoičend
Torguindvaldkundad alištuiba Kiran tobmudele tahtonke samha suren valdkundan varuitomut torguindteiden täht. Kiran tulend oli statjaks toižiden valdkundoiden täht, kudambid rida söi südäimespäi. Hüvä car' jäti elegiš vastustajid, andoi tobmut alištunuzile ičetahtol. Kir kändihe pit'kas varastadud carikš aramejalaižiden živatližusiden i Persijan möhembaižen despotizman keskes, necišpäi panihe ümbärdajiden rahvahiden muštho.

## Homaičendad
Dešmuk Riteš

**Riteš Dešmuk** (marathi i hindi: *रितेश देशमुख*, ; sünd. 17 tal'vku 1978, Latur, Maharaštr, Indii) om indijalaine akt'or, prodüser da TV-vedai. Edestab rolid fil'miš hindi- i marathi-kelil.

## Biografii
Riteš om sündnu Latur-lidnha, Vilasrao-politikanmehen i Vaišalitai-akan kanzha. Hänen Amit-veik i noremb Džiradž-vell' oma politikanmehed. Riteš sai arhitektoran arvod «Kamla Raheja College of Architecture»-aluzkundas i openui praktižile mahtusile verhiš maiš. Kinodebüt tegihe vl 2003.

## Kanz
Vspäi 2012 akt'or om nainu, Ženelija D'Souza om hänen ak, aktris. Heil om kaks' poigad: Riaan-poig (om sündnu vl 2014) da Rahil-poig (om sündnu vl 2016).

## Valitud fil'mografii
* «*Toivotadan minei*» (2003) — Riši
* «*Iloitelend*» (2004) — Amar Saksena
* «*Kut mürk mö*» (2005) — Karan Pandi	
* «*Blefan tedai*» (2005) — Aditija Šrivastav (Dittu)	
* «*Raha om meiden uništused*» (2007) — Kišen / Sanija	
* «*Aladin*» (2009) — Aladin Čatterdži	
* «*Täuz' pert' *» (2010) — Babu Rao (Bob)	
* «*Täuz' pert' 2*» (2012) — Džvala / Džolli	
* «*Kut super mürk mö*» (2012) — Sid	
* «*Sur' iloitelend*» (2013) — Amar Saksena	
* «*Üks' Pahatuk*» (2014) — Rakeš Mahadkar	
* «*Täuz' pert' 3*» (2016) — Teddi	
* «*Lujas sur' iloitelend*» (2016) — Amar Saksena
* «*Mauli*» (2018) — Mauli

## Homaičendad


## Irdkosketused
* Riteš Dešmuk — Facebook.
* Riteš Dešmuk — Instagram.
* 
*